2000/352/EY: Komission päätös, tehty 4 päivänä toukokuuta 2000, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa kolmansista maista tehdyn päätöksen 94/984/EY muuttamisesta Kiinan kansantasavallan osalta (tiedoksiannettu numerolla K(2000) 1163) (ETA:n kannalta merkityksellinen teksti)



Virallinen lehti nro L 124 , 25/05/2000 s. 0064 - 0064



Komission päätös, tehty 4 päivänä toukokuuta 2000, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa kolmansista maista tehdyn päätöksen 94/984/EY muuttamisesta Kiinan kansantasavallan osalta (tiedoksiannettu numerolla K(2000) 1163) (ETA:n kannalta merkityksellinen teksti) (2000/352/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 11 ja 12 artiklan, sekä katsoo seuraavaa: (1) Komission päätöksessä 94/984/EY(3), sellaisena kuin se on viimeksi muutettuna päätöksellä 2000/254/EY(4), vahvistetaan eläinten terveyttä koskevat vaatimukset ja eläinlääkärintodistukset tuoreen siipikarjanlihan tuonnissa tietyistä kolmansista maista. Päätöksessä vahvistetaan kaksi eri todistusmallia, A ja B. Niiden käyttö riippuu Newcastlen taudin tilanteesta asianomaisessa maassa. (2) Päätöksen 94/984/EY liitteessä I luetelluilla tietyillä Kiinan alueen osilla oli lupa käyttää liitteessä B olevaa todistusmallia, kunnes tarkastuksessa paljastui todistuksen käyttöön liittyviä ongelmia. Tästä syystä komissio keskeytti päätöksellä 96/456/EY tuoreen siipikarjanlihan tuonnin Kiinasta 1 päivästä elokuuta 1996 alkaen. (3) Komission lokakuussa 1999 Kiinaan tekemän tarkastuskäynnin mukaan Kiinan viranomaiset ovat saaneet aikaan merkittäviä parannuksia ja kirjalliset takeet on annettu, joten edellä mainittu keskeyttäminen voidaan kumota. (4) Newcastlen taudin tilanne kuitenkin edellyttää vielä lisätakeiden antamista päätöksessä 94/984/EY vahvistetun todistusmallin B mukaisesti. (5) Selkeyden vuoksi tätä päätöstä sovelletaan 1 päivästä kesäkuuta 1999 tuoreeseen siipikarjanlihaan, josta on annettu todistus. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/984/EY liite I seuraavasti: Poistetaan rivillä "CN Kiina (kansantasavalta)" ilmaisun "Shandongin maakunnassa" ja kirjaimen "B" jälkeen alaviitteen numero "(3)" ja siihen liittyvä alaviite "Sovelletaan 1 päivästä elokuuta 1996". 2 artikla Tätä päätöstä sovelletaan 1 päivästä kesäkuuta 2000 tuoreeseen siipikarjanlihaan, josta on annettu todistus. 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä toukokuuta 2000. Komission puolesta David Byrne Komission jäsen (1) EYVL L 268, 24.9.1991, s. 35. (2) EYVL L 300, 23.11.1999, s. 17. (3) EYVL L 378, 21.12.1994, s. 11. (4) EYVL L 78, 29.3.2000, s. 33.